**Likumprojekts**

**Grozījumi Zemesgrāmatu likumā**

Izdarīt Zemesgrāmatu likumā (Latvijas Republikas Augstākās Padomes un Valdības Ziņotājs, 1993, 14./15.nr.; Latvijas Republikas Saeimas un Ministru Kabineta Ziņotājs, 1997, 5.nr.; 1998, 23.nr.; 1999, 23.nr.; 2003, 9.nr.; 2004, 10.nr.; 2006, 6., 14.nr.; 2009, 10.nr.; Latvijas Vēstnesis, 2010, 206.nr.; 2011, 93.nr.; 2013, 188.nr.; 2014, 216., 228.nr.; 2016, 31.nr., 230 nr.) šādus grozījumus:

1. Papildināt likuma 17.panta pirmās daļas 1) punkta b) apakšpunktu ar vārdiem "kā arī atzīmes par nekustamā īpašuma apgrūtinājumiem – ēku, ūdens lietošanas un ceļa servitūta teritoriju;".

2. 41.panta otrajā daļā:

Izslēgt 2) punktā vārdus "un nekustamā īpašuma apgrūtinājumus atbilstoši Apgrūtināto teritoriju informācijas sistēmā reģistrējamām apgrūtinātām teritorijām";

papildināt ar 7) punktu šādā redakcijā:

“7) pārrēķinātas dzīvokļa īpašuma sastāvā esošās kopīpašuma domājamās daļas atbilstoši Dzīvokļa īpašuma likumam, ja dzīvojamās mājas privatizācijas procesā kopīpašuma domājamās daļas aprēķinātas neatbilstoši.”

3. Papildināt likuma 56.pantu ar ceturto un piekto daļu šādā redakcijā:

"Nostiprinājuma lūgums vienlaikus ir iesniegums attiecīgo datu reģistrācijai vai aktualizācijai Kadastra informācijas sistēmā, ja ar to lūgts:

1) ierakstīt ēku (būvi) kā patstāvīgu būvju īpašumu;

2) nostiprināt vai grozīt ēku, ūdens lietošanas vai ceļa servitūta tiesību vai šo tiesību nodrošinājumu, ja ir pievienots servitūta teritorijas grafiskais attēlojums;

3) sadalīt nekustamo īpašumu vairākos patstāvīgos nekustamos īpašumos.

Šā panta trešajā daļā noteiktajam nostiprinājuma lūgumam pievienojamo dokumentu, tajā skaitā pierādījuma par Valsts zemes dienesta maksas pakalpojuma apmaksu, aprites kārtību nosaka tieslietu ministrs.”

4. Izteikt likuma 56.4 panta pirmo daļu šādā redakcijā:

 "**56.4**Valsts zemes dienests attiecīgajai zemesgrāmatu nodaļai elektroniski nosūta īpašnieka iesniegumu par īpašniekam piederoša:

1) viena nekustamā īpašuma sastāvā esoša zemes gabala sadalīšanu vairākos zemes gabalos;

2) viena nekustamā īpašuma sastāvā esošu vairāku zemes gabalu apvienošanu vienā;

3) ēkas (būves) dzēšanu, pamatojoties uz dokumentu, kas apliecina ēkas (būves) neesamību, ja ēka (būve) nav vienīgais nekustamā īpašuma objekts.

4) inženierbūves ierakstīšanu, pamatojoties uz izpildmērījumu;

5) atbilstoši būvniecības jomu regulējošajos normatīvajos aktos noteiktajam iedalījumam pirmās grupas ēkas ierakstīšanu no ēku datu deklarācijām.".

5. Aizstāt likuma 62.panta ceturtajā daļā vārdus "Ierakstot zemesgrāmatā apbrūvēs tiesību uz" ar vārdiem "Apgrūtinot ar lietu tiesību zemes gabala".

6. Papildināt likuma 72.panta otro daļu ar trešo un ceturto teikumu šādā redakcijā:

“Nostiprinājuma lūgumi, kuru izskatīšana ir saistīta ar datu reģistrāciju vai aktualizāciju Kadastra informācijas sistēmā, ir izskatāmi desmit dienu laikā. Šajā termiņā neieskaita laiku, kāds nepieciešams attiecīgu datu reģistrācijai vai aktualizācijai Kadastra informācijas sistēmā.”

7. Papildināt likumu ar 76.1 pantu šādā redakcijā:

“76.1 Zemesgrāmatu nodaļas tiesnesis piecu dienu laikā izvērtē šā likuma 56.panta ceturtajā daļā lūgtā nostiprinājuma pieļaujamību un tā pieļaujamības gadījumā nosūta Valsts zemes dienestam nostiprinājuma lūgumu un tam pievienotos dokumentus pakalpojumu izpildei un datu reģistrācijai vai aktualizācijai Kadastra informācijas sistēmā. Zemesgrāmatu nodaļas tiesnesis nostiprinājuma lūgumu izskata pēc Valsts zemes dienesta paziņojuma par attiecīgo datu reģistrāciju vai aktualizāciju Kadastra informācijas sistēmā vai lēmuma par atteikuma saņemšanas. Valsts zemes dienesta paziņojums par atteikumu veikt datu reģistrāciju vai aktualizāciju ir pamats lēmuma par nostiprinājuma lūguma atstāšanu bez izskatīšanas pieņemšanai.”.

8. Papildināt likuma 135.pantu ar 5.punktu šādā redakcijā:

"4) Valsts zemes dienestam par katru ēku, ūdens lietošanas vai ceļa servitūta tiesības vai šādas tiesības nodrošinājuma dzēšanas, nostiprināšanas un pārgrozīšanas, kā arī atzīmes par nekustamā īpašuma apgrūtinājumu – ēku, ūdens lietošanas un ceļa servitūta teritorijas ierakstīšanas gadījumu. "

9. Papildināt likumu ar jauniem pārejas noteikumiem šādā redakcijā:

"19. Izskatot nostiprinājuma lūgumu, kas saņemts pēc grozījumu šā likuma 17.panta pirmajā daļā spēkā stāšanās, zemesgrāmatu nodaļa dzēš apgrūtinājumus, kas neatbilst šā likuma 17.panta pirmās daļas prasībām, tajā skaitā, tos dzīvokļa īpašuma nodalījumā ierakstītos lietošanas aprobežojumus, kas ierakstīti saskaņā ar likuma "Par valsts un pašvaldību dzīvojamo māju privatizāciju" noslēgtajiem pirkuma līgumiem un saistīti ar kopīpašumā esošās daļas lietošanu. Zemesgrāmatu nodaļa atzīmi par tiesību aprobežojumu, kas saistīts ar nekustamā īpašuma atzīšanu par kultūras pieminekli, dzēš pēc programmatūras, kas nodrošina šī apgrūtinājumu reģistrāciju Kadastra informācijas sistēmā, izstrādes.".

20. Valsts vienotās datorizētās zemesgrāmatas turētājs regulāri elektroniski paziņo Valsts zemes dienestam par šā likuma [135.panta](http://likumi.lv/doc.php?id=60460#p61)  5.punktā minētajiem gadījumiem, ja tiesības vai atzīmes nostiprinātas pēc 2018.gada 1.janvāra."

Likums stājas spēkā 2018.gada 1.janvārī.

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs

06.02.2017. 10:47

662

K.Miļevska

67036813; Kristine.Milevska@tm.gov.lv

I.Reizina

67046137; Ingrida.Reizina@tm.gov.lv